સોમનાથઃ પવિત્ર શ્રાવણ માસ ચાલી રહ્યો છે. ત્યારે પ્રથમ જ્યોતિર્લિંગ એવા સોમનાથ મહાદેવ ખાતે રોજ લાખો શ્રદ્ધાળુઓ ભગવાન સોમેશ્વરના દર્શન કરવા માટે આવે છે. ત્યારે સોમનાથ મહાદેવને રોજ વિભિન્ન પ્રકારનો શ્રૃંગાર પણ કરવામાં આવે છે. ત્યારે આજે ભગવાન સોમેશ્વરને વૈદિક પરંપરાની ઝાંખી કરાવતો યજ્ઞ દર્શન શૃંગાર કરવામાં આવ્યો હતો. આ શ્રૃંગારમાં ગુરુ શિષ્ય પરંપરાના પ્રકૃતિમય શ્રૃંગારની ઝાંખી દર્શાવવામાં આવી હતી. ભગવાન શિવનું આ પ્રકારનું અદભૂત અને દિવ્ય સ્વરુપ જોઈને દર્શનાર્થે આવેલા શ્રદ્ધાળુઓએ ધન્યતાની અનુભૂતી કરી હતી.